open-index/open-wikipedia-markdown huggingface dataset:
Seven Card Stud

**7 Card Stud Poker** patrí medzi menej známe druhy pokru. Od známejšieho Texas Holdem sa líši hlavne tým, že hráči nemajú žiadne spoločné karty a všetky sú im rozdané osobitne. 7 Card Stud sa môže hrať vo verziách no limit, pot limit a fixed limit. Najčastejšie hraným variantom je fixed limit, teda s pevne stanovenou výškou stávok na jednotlivých streetoch.

## Rozdávanie kariet

# Prvé 3 karty: každý hráč dostane 2 karty, ktoré vidí len on (tzv. hole cards) a jednu zobrazenú všetkým hráčom (tzv. door card). Nasleduje stávkovanie.
# 4. street: každý hráč dostane 1 kartu zobrazenú všetkým hráčom. Nasleduje stávkovanie.
# 5. street: každý hráč dostane 1 kartu zobrazenú všetkým hráčom. Nasleduje stávkovanie.
# 6. street: každý hráč dostane 1 kartu zobrazenú všetkým hráčom. Nasleduje stávkovanie.
# River: rozdá sa posledná 7. karta. Každý hráč dostane 1 kartu, ktorú tentoraz pre zmenu vidí len on. Nasleduje posledné stávkovanie.

Po dokončení stávkovania príde showdown – porovnanie kariet hráčov, ktorí sú ešte v hre, aby sa rozhodlo, kto má najsilnejšiu kombináciu 5 kariet a vyhráva pot.

## Stávkovanie v 7 Card Stud Pokri

Pred rozdaním prvých kariet zaplatí každý hráč ante (povinnú stávku) vo výške danej konkrétnym stolom.

Po rozdaní prvých 3 kariet hru začne hráč s najnižšou kartou, ktorú vidia všetci hráči. V prípade rovnosti najnižšej karty rozhodne farba od najnižšej po najvyššiu – kríž (clubs), kára (diamond), srdce (heart) a pika (spade) a musí staviť tzv. bring-in. Po stavení bring-in pokračuje hra v smere hodinových ručičiek.

Každý hráč musí buď dorovnať, zvýšiť alebo zahodiť karty. Checkovať sa na tomto streete nedá, pretože bring-in stávka je povinná a automaticky začne akciu.

4. street je mierne odlišný. Minimálna stávka je dvojnásobok bring-in a stávkovať začína hráč ukazujúci najsilnejšiu kombináciu (ako prvý teda staví hráč s najvyšším párom, ak nikto nemá pár, začne hráč s najvyššou kartou). Tento hráč môže checkovať, alebo staviť. Ak checkne, môžu checkovať aj ďalší hráči, až kým niekto nestaví. Po stávke už musia hráči len dorovnať, zvýšiť alebo zahodiť. Kolo pokračuje, až kým sú všetky stávky na stole dorovnané, alebo hráči zahodili karty.

Na 5. streete sa stávka oproti 4. streetu zdvojnásobí. Akciu začína hráč s najsilnejšou kombináciou na troch odhalených kartách a hra pokračuje v smere hodinových ručičiek. Po rozdaní tretej odhalenej karty už môže mať silnejšie karty iný hráč než v predošlom streete a tak môže v 7 card stud začať akciu na každom streete iný hráč.

Po 5. streete už stávky nenarastajú a na 6. streete a na riveri sa stávkuje rovnako ako na 5. streete.

## Zdroj
* Pravidlá pokru – Seven Card Stud|PokerPortal.info
* 7 Card Stud Poker Pravidlá |PokerSpravy.eu
* Pravidlá pokru 7 card stud a Razz|PokerArena.cz

Kategória:Poker
Someday

„**Someday**“ je prvý singel kanadskej rockovej skupiny Nickelback z ich štvrtého štúdiového albumu *[[The Long Road]]*. Okrem Chada Kroegera sa na písaní textu podieľali aj gitarista Ryan Peake a basgitarista Mike Kroeger. Na B–strane singlu sa nachádza nová verzia piesne „Slow Motion“, nahraný počas nahrávania albumu *The Long Road*.

## Úspech
Singel bol vydaný dňa 1. septembra 2003 v Nemecku a o päť dní mal premiéru v Spojených štátoch. 15. septembra bol vydaný vo Veľkej Británii. Singel dosiahol prvé miesta v kanadských hudobných rebríčkoch a udržal sa v nich tri týždne a zaujal taktiež #7 v amerických rebríčkoch. Tiež dosiahol #4 v Austrálii a #9 na Novom Zélande. Pieseň bola v roku 2004 nominovaná na cenu Grammy za najlepšiu rockovú pieseň a tiež na cenu Juno Award v kategórii Single of the Year. Singel tiež získal zlatú platňu udelenú asociáciou RIAA. „Someday“ je štvrtým singlom, ktorý dosiahol takýto stav. Najprv bol takto ocenený singel „How You Remind Me“ a neskôr „Figured You Out“ a „Photograph“.

## Zoznam skladieb
**[[CD singel]]:**

**[[CD singel|CD maxi singel]]:**

**[[CD singel|CD maxi singel]]:**

## Zostava

**Nickelback**
* Chad Kroeger – spev, rytmická gitara, produkcia
* Ryan Peake – sólová gitara, sprievodný spev
* Mike Kroeger – basová gitara
* Ryan Vikedal – bicie

**Štúdioví hudobníci**
* Tim „Timmy” Dawson – akustická gitara

**Produkcia** 

* Nahraný: apríl – august 2003 v štúdiu Green House Studios (Burnaby) a v Mountain View Studios (Abbotsford) vo Vancouveri
* Hudobný producent: Chad Kroeger, Joe Moi
* Mix: Randy Staub vo The Warehouse Studios vo Vancouveri
* Asistent zvukového inžiniera: Zach Blackstone
* Mastering: George Marino 
* Koordinátor prác: Kevin „Chief” Zaruk
* Aranžovanie: Chad Kroeger, Ryan Peake, Mike Kroeger, Ryan Vikedal
* Text piesne: Chad Kroeger, Ryan Peake, Mike Kroeger

**Iní**
* Manažment: Bryan Coleman z Union Entertainment Group
* Myšlienka krytu: Nickelback
* Hudobné vydavateľstvo: Roadrunner Records

## Nominácie
* (2004) – Cena Grammy za najlepšiu rockovú pieseň
* (2004) – Juno Awards v kategórii Single of the Year

## Umiestnenie v rebríčkoch

## Referencie

## Externé odkazy
* Text piesne
* Videoklip ''Someday'' na stránke Roadrunner Records

Kategória:Piesne z 2003
Kategória:Single z 2003
Kategória:Piesne skupiny Nickelback
Kategória:Single skupiny Nickelback
Osasco

**Osasco** je mesto v štáte São Paulo v juhovýchodnej Brazílii. Mesto bolo založené v roku 1962 a v súčasnosti má približne 719&nbsp;000 obyvateľov. Mesto založil taliansky prisťahovalec Antonio Agu a pomenoval ho podľa rovnomenného talianskeho mesta v regióne Piemont.

Osasco bolo priemyselné mesto, ale po industriálnej decentralizácii do ostatných regiónov, sa dnes sústreďuje na obchod a služby. Sídli tu banka Banco Bradesco, jedna zo štyroch najväčších bánk v krajine.

## Iné projekty

Kategória:Mestá v Brazílii
European Hot 100 Singles

**European Hot 100 Singles** je týždenný rebríček publikovaný časopismi *Music&Media* a *[[Billboard]]*. Tento rebríček je zložený na základe predaja singlov v 15 európskych krajinách: Rakúsko, Belgicko (zvlášť pre Flámsko a Valónsko), Dánsko, Fínsko, Francúzsko, Nemecko, Maďarsko, Írsko, Taliansko, Holandsko, Nórsko, Španielsko, Švédsko, Švajčiarsko a Spojené kráľovstvo. European Hot 100 Singles je považovaný za jeden z najprestížnejších rebríčkov v Európe.

Podobným spôsobom a rovnakými časopismi je tvorený aj rebríček European Top 100 Albums.

## Externé odkazy
* Aktuálny rebríček

Kategória:Rebríčky Billboardu
Július Bencúr

**Július Bencúr** de Jeszenova (; * 28. január 1844, Níreďháza - † 16. júl 1920, Doľany, dnes súčasť Sečian) bol uhorský maliar a pedagóg, ktorého rod pochádzal z Jasenovej. 

## Životopis
Jeho otec bol Viliam Bencúr de Jeszenova (1811-1873), matka Paulína Laszgallnerová (1815-1885). Ako dvojročný sa s rodičmi presťahoval do Košíc, kde získal aj základy maliarstva v kresliarskej škole bratov Františka a Vojtecha Klimkovičovcov. 

Od roku 1861 študoval na Mníchovskejakadémi pod vedením Anschütza a Johanna Georga Hiltenspergera. Od roku 1865 do roku 1869 študoval u Carla Theodora von Pilotyho, ktorému pomáhal aj s freskami v Maximilianeu a na radnici v Mníchove. Ilustroval tiež knihy nemeckého spisovateľa Friedricha Schillera. Bavorský kráľ Ľudovít II. si ho vybral pre namaľovanie rokokových motívov. Neskôr mu bolo ponúknutých mnoho medzinárodných učiteľských miest, vrátane Prahy a Weimaru, no on prijal miesto na svojej alma mater v Mníchove, kde pôsobil v rokoch 1876 - 1883. Jedným z jeho najvýznamnejších žiakov bol americký maliar Adolfo Müller-Ury. V roku 1883 sa stal riaditeľom novozaloženej majstrovskej umeleckej školy v Budapešti.

Bol obľúbený u maďarskej vyššej vrstvy, maľoval početné portréty kráľov a šľachticov, i mnohé mytologické výjavy. Počas svojho života získal viaceré ocenenia. V roku 1878 získal zlatú medailu na parížskej Svetovej výstave s obrazom *Pokrstenie Vajka* (*Vajk megkeresztelése*). Jeho autoportrét je v zbierkach galérie Uffizi vo Florencii. Je po ňom pomenovaná ulica v Košiciach (Bencúrova ulica) a Budapešti. Obec Doľany () pri meste Sečany (maď. Szécsény) bola na jeho počesť v roku 1927 premenovaná na Benczúrfalva, doslova Bencúrova ves. Od roku 1962 je súčasťou Sečian. 

## Galéria


Image:Benczur-vajk.jpg|*Pokrstenie Vajka* (1875)
Image:Benczur-hunyadi laszlo bucsuja.jpg|*Rozlúčka Lászlóa Hunyadiho* (1866)
Image:Benczur-narcissus.jpg|*Narcis* (1881)
Image:Reprise château Buda 1686.jpg|*Obliehanie Budínskeho zámku v roku 1686* (1896)




Image:Benczur-kleopatra.jpg|*Kleopatra* (1911)
Image:Gyula Benczur - Erzsébet királyné.jpg|*Kráľovná Alžbeta* (1899)
Image:Benczur-rakoczi.jpg|*Zajatie Ferencza II Rákóczyho* (1869)
Image:Benczúr Olvasó nő.jpg|*Čitateľka v lese*



## Iné projekty

## Externé odkazy
* Július Bencúr v Košiciach
* Bencúrovi predkovia z Jasenovej 

## Zdroj

Kategória:Uhorskí maliari
Kategória:Uhorskí šľachtici
Kategória:Slovenskí šľachtici
Kategória:Príslušníci zemianskeho stavu
Kategória:Slovenskí maliari
Kategória:Osobnosti s ulicami
Kategória:Osobnosti z Níreďházy
Protognathosaurus

**Protognathosaurus** bol rod sauropóda, žijúceho v období strednej jury (asi pred 169 až 159 miliónmi rokov) na území dnešnej Číny (provincia S’-čchuan). Rod dnes zahŕňa jediný druh **Protognathosaurus oxyodon**.

Opísaný bol čínskym paleontológom Zhangom v roku 1988 podľa časti sánky, pôvodne nazvanej *Protognathus*. Názov *Protognathus* však už vlastnil istý druh živočícha a preto ho George Olshevsky v roku 1991 premenoval na Protognathosaurus.

## Referencie
* 

Kategória:Jurské dinosaury
Kategória:Dinosaury z Ázie
Kategória:Sauropoda
Hagen

**Hagen** je mesto bez okresu v nemeckej spolkovej krajine Severné Porýnie-Vestfálsko vo vládnom obvode Arnsberg, v juhovýchodnej časti Porúria. Hagen je sídlom jedinej štátnej diaľkovej univerzity. Sídlia tu obvodný, krajinský a pracovnoprávny súd, viaceré nadregionálne inštitúcie, úrady a administratívy. 

## Partnerské mestá
*  Bruck an der Mur, Rakúsko, 1975
*  Liévin, Francúzsko, 1960
*  Montluçon, Francúzsko, 1965
*  Modi’in, Izrael, 1997
*  Smolensk, Rusko, 1985

## Referencie

## Iné projekty

## Zdroj

Kategória:Mestá v Severnom Porýní-Vestfálsku
Kategória:Porúrie
Kategória:Hanza
Yanking Out My Heart

„**Yanking Out My Heart**“ je skladba kanadskej rockovej skupiny Nickelback pochádzajúca z limitovanej edície albumu *[[The Long Road]]* vydanej vo Veľkej Británii. Autorom textu piesne je Chad Kroeger, hudbu zložila celá skupina. Pieseň bola nahraná počas nahrávania albumu *[[Silver Side Up]]* z roku 2001. Prvýkrát bola skladba vydaná 11. júna 2002 na kompilačnom albume *[[Three Sided Coin]]*, ktorý bol vydaný v Japonsku. Skladba sa tiež objavila na B-strane singlov „How You Remind Me“ a „Too Bad“. Skladba je udržovaná v melodickom post-grunge. Na koncertoch bola skladba hraná len veľmi zriedkavo.

Skladba sa v roku 2002 dostala na soundtrack filmu *[[Kráľ Škorpión]]*.

## Zostava
;Nickelback
* Chad Kroeger – spev, rytmická gitara
* Ryan Peake – sólová gitara, sprievodný spev
* Mike Kroeger – basová gitara
* Ryan Vikedal – bicie

;Produkcia
* Nahraná: júl - august 2001 v štúdiu Green House vo Vancouveri a v Burnaby, Britská Kolumbia
* Hudobný producent: Chad Kroeger, Rick Parashar
* Tvorca nahrávok: Rick Parashar
* Mix: Randy Staub v Armoury Studios Vancouver
* Mastering: George Marino v Sterling Sound
* Zvukový inžinier: Joe Moi
* Asistent zvukového inžiniera: Pat Sharman
* Digitálne úpravy: Geoff Ott
* Aranžovanie: Chad Kroeger, Ryan Peake, Mike Kroeger, Ryan Vikedal
* Fotografie: Daniel Moss 
* Manažér: Bryan Coleman
* Koordinátor produkcie: Kevin Zaruk
* Pro Tools operátor: Alex Aligazakis 
* Text piesne: Chad Kroeger
* Hudobné vydavateľstvo: Roadrunner Records

## Externé odkazy
* Text piesne

Kategória:Soundtracky
Kategória:Piesne skupiny Nickelback
Kategória:Piesne z 2002
ARIA Charts

**ARIA Charts** je hlavný hudobný rebríček najlepšie sa predávajúcej hudby v Austrálii. Každý týždeň je aktualizovaný asociáciou Australian Recording Industry Association. Rebríček zahŕňa najpredávanejšie albumy, single, hudobné DVD a digitálne nahrávky na území Austrálie od roku 1988. Na konci roka sa vyhlasuje najlepšia stovka.

## Certifikácie
Albumy a single dostávajú pri predaji viac ako 35 000 nosičov zlatú a pri 70 000 nosičov platinovú certifikáciu. Hudobné DVD pri predaných 7 500 resp. 15 000 kusov.

Kategória:Hudobné rebríčky
Kategória:Hudba v Austrálii
Jennifer Hudsonová

**Jennifer Hudsonová** (* 12. september 1981, Chicago, Illinois, USA), rodným menom **Jennifer Kate Hudsonová**, je americká R&B a soulová speváčka a herečka, ktorá sa do povedomia dostala prostredníctvom speváckej súťaže American Idol (2004), v ktorej obsadila 7. miesto. V r. 2006 debutovala vo filme muzikálom Dreamgirls, za ktorý si vyslúžila cenu Academy Awards ako „Najlepšia herečka vo vedľajšej role“. Za svoj herecký výkon si tiež vyslúžila ocenenia Zlatý glóbus, BAFTA Award, NAACP Image Award a nakoniec Screen Actors Guild Award.

Za svoj hudobný debut Jennifer Hudson (2008) získala ocenenie Grammy Awards a zlato z predaja 700 000 predaných nosičov v USA a milión kópií predaných nosičov vo svete.

Má za sebou vystúpenia na mnohých významných podujatiach, medzi inými Super Bowl XLIII, Grammy Awards, už ako hosť v American Idol či Show Oprah Winfrey.

## Detstvo a mladosť
Spevácke začiatky Jennifer Hudsonovej siahajú do obdobia siedmich rokov a viažu sa k baptistickému kostolu v Chicagu. 

## Diskografia
* 2008: *[[Jennifer Hudson (album)|Jennifer Hudson]]*

### Single
* 2006: „And I Am Telling You I'm Not Going“	
* 2008: „Spotlight“ 
* 2009: „If This Isn't Love“
* 2009: „Giving Myself“

### Iné vydané skladby
* 2006: „One Night Only“ (s Beyoncé, Anika Noni Rose & S. Leal)
* 2006: „Love You I Do“	
* 2008: „All Dressed in Love“
* 2010: „Let It Be“ (feat. The Roots)
* 2010: „Love Is Your Color“ (s Leonou Lewis)

## Filmografia
* 2006: Dreamgirls
* 2008: Tajný život včiel 
* 2008: Sex v meste
* 2008: Okrídlené bytosti
* 2009: Fragments
* 2011: Winnie

## Iné projekty

Kategória:R&B speváčky USA
Kategória:Soulové speváčky USA
Kategória:Filmové herečky USA

Kategória:Držitelia Oscara za najlepší ženský herecký výkon vo vedľajšej úlohe
Kategória:Držiteľky ceny Zlatý glóbus za najlepší ženský herecký výkon vo vedľajšej úlohe
Kategória:Držiteľky ceny BAFTA za najlepšiu herečku vo vedľajšej úlohe
Kategória:Držitelia Critics' Choice Movie Awards
Kategória:Držiteľky ceny Satellite Award
Kategória:Držitelia Screen Actors Guild Award
Kategória:Speváčky afroamerického pôvodu
Kategória:Filmové herečky afroamerického pôvodu
Kategória:Osobnosti zo Chicaga
Oplotenie

[náhľad|Prútené oplotenie v skanzene v Poľskom [Sanoku.]]
**Oplotenie** alebo **plot** je voľne stojaca stavba, ktorej úlohou je zabrániť alebo obmedziť pohybu cez nejakú hranicu, často slúži na ochranu nehnuteľností. Na rozdiel od steny má podstatne jednoduchšiu konštrukciu, nemusí však bezprostredne zabraňovať výhľadu.

Oplotenia sa vyrábajú z najrôznejších materiálov, ako je betón, drevo alebo plast. Konštrukcia je tvorená najmä pletivom alebo murivom. Sú to najčastejšie trvácne do exteriéru použiteľné materiály. Existujú aj dekoračné ploty vytvorené napríklad z okrasných krovín (prípadne popínavých rastlín ako brečtan) tzv. „živý plot“. Ich udržiavaním možno vypestovať prirodzenú bariéru. Dvere v oplotení sa v exteriéri označujú ako brána.

## Iné projekty

Kategória:Ploty
Kategória:Stavby podľa typu
Šifón

náhľad|Sukňa zo šifónu

**Šifón** (z ) je jemná, priesvitná a jednoducho tkaná látka.

Vlákna v oboch smeroch tkania sú jemne skrepované, čo robí tkaninu nerovnou a dodáva jej to trochu pružnosti. Šifón sa vyrába z bavlny, hodvábu alebo syntetických materiálov. Možno ho tiež farbiť najrôznejšími farebnými odtieňmi, ale ak obsahuje polyester, farbenie je obťažné. Šifón sa najviac používa na šitie spoločenských odevov a doplnkov.

## Zdroj
* 

Kategória:Textil
TC

**TC** (tiež známy ako **Tommy Boy**) je anglický drum and bassový producent a bristolský DJ **Tom Casswell**.

Jeho debutový album *Evolution* bol vydaný v roku 2007 vydavateľstvom D-Style Recordings. TC tiež prezentoval poslednú edíciu *Watch The Ride*, kompilačného CD vydávané niekoľkokrát počas roka. Jeho skladby „Deep“ (feat. MC Jakes) a „Jump“ boli pozitívne hodnotené. TC robí show v BBC Radio 1, kde je hosťom rozhlasového DJa Zane Lowa.

## Diskografia
* 12"
** Resonator (12")                                       BS1 Records 	  2002	
** Getcha Some More / Make A Little Space (12")		BS1 Records 	  2003	
** Jamaica Street / All On Me (12")		            Beatz 	        2004	
** Fire In The Hole (Remixes) (12")		            D-Style Recordings  2005	
** Let's Go / New Year (12")		                  Valve 	        2005	
** No Escape / Sick & Twisted (12")		            Test Recordings 	  2005	
** Deep / Robots (12")		                        D-Style Recordings  2006
** Jump / Flatline (12")		                        D-Style Recordings  2006
** Rock Star / Game Over (12")                                  D-Style Recordings  2007	
** Where's My Money? / Deep (Roni Size VIP) (12")               D-Style Recordings  2007

* Remixy:	
** The Promise / Fight Club (TC Remix) (12")	            D-Style Recordings  2004	
** 8Ball / Original Junglesound (TC Remix) (12")	      Breakbeat Kaos 	  2005	
** Fire In The Hole / Revolution (TC Remix) (12")	      D-Style Recordings  2005		
** It's Yours (Remixes) (12")	It's Yours (TC Remix)	Horizons Music 	  2005	
** Zissou (12")	Zissou (TC Remix)	                  Spearhead Records   2005		
** Dubplate Killa / Look To The Future (Remixy) (12")	Ganja Records 	  2006	
** Herbsmoke (TC Remix) / Legends (12")                  Co-Lab Recordings   2006	
** Let Loose (Remixes) (12")	                        Shogun Audio 	  2006	
** Warhead / Maintain (TC Remixy) (12")		      V Recordings 	  2006
** Day 'N' Nite (TC Remix) (Originál - Kid Cudi Vs Crookers)		      Data Records		      2009
** Riverside (TC Remix) (Originál - Sidney Samson)  2009
** Rude Boy (TC Remix) (Originál - Rihanna)      2010
** Frisky (TC Remix) (Originál - Tinie Tempah)      2010

## Externé odkazy
* D-Style Recordings
* Band website - Dub Recordings 

Kategória:Žijúci ľudia
Kategória:Anglickí drum and bassoví hudobníci
Kategória:Anglickí dídžeji
Atlantída (Hviezdna brána)

**Atlantída** je fiktívne mesto postavené Antikmi. Vyskytuje sa v amerických seriáloch Stargate: Atlantis a v jednom dieli seriálu Stargate SG-1. Mesto bolo pôvodne postavené na Zemi a Antikovia s ním odleteli do galaxie Pegasus, aby utiekli pred „antickým morom“, zákernou chorobou, ktorá sa objavila na Zemi. 

Mesto je vybavené mestským štítom, strelami, množstvom laboratórií, zariadením na destiláciu vody, hangárom, hviezdnym pohonom, hyperpohonom, antickým experimentálnym pohonom na princípe červých dier, uzemňovacími stanicami, ošetrovňou, podvodným hangárom a antickou databázou. Pôvodne bolo mesto napájané tromi ZPM. Pri menšom počte ZPM sú niektoré funkcie mesta nedostupné kvôli ich vysokej energetickej spotrebe.

## Technológie mesta
* **Mestský štít** obklopuje celé mesto a chráni ho pred útokom, vodou, radiáciou a ďalšími negatívnymi zásahmi. Je náročný na energiu, a preto musí byť napájaný ZPM. Jeho tvar a veľkosť je možné meniť.
* **Antické strely** sú antické riadené rakety. Kapacitné možnosti mesta umožňujú uskladniť obrovské možnosti striel, ale po boji Antikov s Wraithmi ich v meste zostalo len zopár. Všetky strely boli vyčerpané pri prvom útoku Wraithov na mesto. Doplnené boli z trosiek iného antického mesta, ktoré expedícia zo Zeme našla pri prieskume galaxie Pegasus. 
* **Laboratória** na Atlantíde boli zamerané na rôzne výskumy (napr. výroba replikátorov, výroba a výskum nanovírusov, výskum „povznesenia“, tvorba nových technológií ako napr. osobný štít, ale aj rôzne sociologické experimenty).
* **Zariadenie na destiláciu vody** získava z oceánu slanú vodu a premieňa ju na pitnú.
* **Hangár** obsahuje tzv. jumpery, teda malé lietajúce vesmírne lode, ktoré sú vybavené strelami, maskovaním, vstavaným aj prenosným detektorom známok života a ďalším vybavením. Vďaka ich malej konštrukcii môžu cestovať hviezdnou bránou. Na palube lode je aj DHD, zariadenie určené na zadávanie adresy do hviezdnej brány.
* **Hviezdny pohon** umožňuje mestu vzlietnuť a cestovať vesmírom. Je veľmi náročný na energiu.
* **Experimentálny pohon na báze [[červia diera|červích dier]]** vytvára pred mestom červiu dieru, ktorá mu umožňuje cestovať veľkou rýchlosťou (oveľa rýchlejšie ako hyperpohon, veľké vzdialenosti dokáže prekonať za niekoľko sekúnd). Antikovia tento pohon nepoužívali kvôli jeho extrémnej náročnosti na energiu a jeho nespoľahlivosti.
* V meste sa nachádzajú štyri **uzemňovacie stanice**. Slúžia na odvádzanie energie bleskov do mora, aby zabránili poškodeniu mesta.
* **Ošetrovňa** je vybavená lekárskym skenerom, ktorý umožňuje úplnú kontrolu tela a ďalším lekárskym vybavením vrátane laboratórií.
* **Podvodný hangár** je hangár, ktorý ústi pod hladinou mora. Je menší ako hlavný hangár. Je možné ho napustiť alebo natlakovať podľa potreby.
* **Antická databáza** obsahuje záznamy Antikov o ich výskume, živote, histórii, meste a ďalšie informácie. Bola verejne prístupná všetkým Antikom. Na Atlantíde sa nachádza veľa prístupových miest, z ktorých bolo možné prezerať celú databázu.

## Pozri aj
* Stargate Atlantis
* Hviezdna brána (seriál)

Kategória:Fiktívne mestá
Kategória:Fiktívne kozmické lode
Plot

**Plot** môže byť:
* ohrada na ohraničenie priestoru, pozri oplotenie
* hudobná skupina, pozri The Plot
* dánsky architektonický ateliér, pozri PLOT
* anglosaské priezvisko, Plot (priezvisko)
Čistá inflácia (jadrová inflácia)

**Čistá inflácia** je pojem z oblasti merania inflácie používaný na Slovensku (od roku 2000), v Česku (od 1997?) a v Poľsku. Zahŕňa časť inflácie, pričom definície sa v jednotlivostiach rôznia. 

## Slovensko
Na Slovensku je definovaná ako príspevok sektora obchodovateľných tovarov bez potravín a sektora trhových služieb k celkovej miere inflácie. Teda: čistá inflácia = ceny (tzv.) ostatných obchodovateľných tovarov + ceny trhových služieb = celková inflácia - (ceny potravín + regulované ceny). 

Odlišuje sa (na Slovensku) od jadrovej inflácie, ktorá je na Slovensku definovaná takto: jadrová inflácia = celková inflácia - (regulované ceny + vplyvy zmien nepriamych daní a dotácií)  

## Česko
V Česku definícia čistej inflácie zodpovedá definícii jadrovej inflácii na Slovensku, čiže  česká "čistá inflace" = slovenská "jadrová inflácia". Slovenskej čistej inflácii sa v Česku podobá "korigovaná inflace", čo je slovenská čistá inflácia mínus vplyvy zmien nepriamych daní a dotácií; takáto položka sa na Slovensku vykazuje ako "čistá inflácia (bez vplyvu zmien nepriamych daní)".

## Externé odkazy
*Tancošová, J.:Inflácia, 2005
*Slovensko 
*Česko
*http://www.cnb.cz/miranda2/export/sites/www.cnb.cz/cs/menova_politika/zpravy_o_inflaci/1998/1998_duben/download/zoi_1998_duben.pdf

Kategória:Inflácia
Kostol svätého Egídia (Praha)

thumb|Kostol svätého Egídia

**Kostol svätého Egídia** () je gotický kostol románskeho pôvodu pri kláštore dominikánov v pražskom Starom Meste.

## Dejiny
Už pred rokom 1238 tu bola kapitula pri románskom kostolíku.  Výstavbu súčasného kostola začal biskup Jan IV. z Dražíc, dokončil ju arcibiskup Arnošt z Pardubíc. Vysvätený bol 4. mája 1371. 

Významným miestnym kazateľom bol od roku 1364 Jan Milíč z Kroměříže. Členom kapituly bol pravdepodobne i sv. Ján Nepomucký, ktorý tu zrejme pôsobil v rokoch 1387 – 1388. V roku 1420 miestna kapitula zanikla, kostol sa stal farským kališníckym a spravoval ho Jana z Příbramě. V roku 1626 ho dostal darom rád dominikánov,, ktorý pri kostole postavil rozsiahly štvorkrídlový kláštorný komplex a samotný gotický kostol výrazne barokizovali. Prestavba začala v roku 1731 pod vedením architekta Františka Maxmiliána Kaňku a staviteľa F. Špačeka.

## Opis
Pôvodne gotická sieňová dvojloď s rovnako vysokými loďami je barokovo zaklenutá českou klenbou na štvorici pilierov. Na výzdobe interiéru sa podieľali aj maliari Václav Vavřinec Reiner, Petr Molitor, Josef Hellich a rezbári Jan Antonín Quitainer, František Ignác Weiss (o. i. kazateľnica a pôvodný organ), Richard Prachner (predovšetkým 4 spovednice). Bohatá baroková štuková výzdoba je dielom B. Spinettiho, fresky na klenbe zase V. V. Reinera.

Honosný interiér kostola sa vyznačuje nezvyčajným množstvom kvalitných rezbárskych prác. Okrem štyroch spovedníc R. Prachnera si pozornosť zasluhuje aj organ od F. I. Weissa a drevené oltáre.

Hlavný oltár z rokov 1734 – 1738 je dielom rezbára Františka Weissa a jeho ústredným obrazom je Založenie dominikánskeho rádu z roku 1660 od A. Stevensa. Ďalej sú súčasťou interiéru oltáre Bolestnej Panny Márie (1750 – 51), sv. Kataríny Sienskej (okolo 1730), svätej Barbory (1734 – 36), svätého Jána Nepomuckého (1740), sv. Dominika (1735), oltár Panny Márie, kráľovnej posvätného ruženca, oltár sv. Václava, sv. Vicenta,  sv. Kríža (1735), sv. Tomáša Akvinského (1734) a sv. Doroty. Pred oltárom svätého Vincenta je pochovaný maliar V. V. Reiner.

Vďaka nezvyčajnej farbe zvuku organu je kostol vyhľadávaným miestom organizovania rôznych koncertov vážnej a cirkevnej hudby.

## Vo filme
Na začiatku 80. rokov 20. storočia tu režisér Miloš Forman natočil niektoré scény svojho filmu Amadeus.

## Galéria

File:Church Jiljí Prague 4.jpg
File:Church Jiljí Prague 6.jpg
File:Church Jiljí Prague 1.jpg
File:Church Jiljí Prague 7.jpg


File:Church Jiljí Prague 2.jpg
File:Praha Sv Jiljí 1.jpg
File:Praha kostel sv Jilji z Uh trhu.JPG|Kostol od juhovýchodu
File:Refektář_sv._Jiljí.JPG|Refektár dominikánskeho kláštora sv. Egídia


## Referencie

## Literatúra
* 
* 

## Pozri aj
* Zoznam pražských pamiatok

## Iné projekty

## Externé odkazy
* Stránky kostola a farnosti 
* Stránky Dominikánskeho kláštora v Prahe

## Zdroj

Kategória:Kostoly v Prahe
Kategória:Kultúrne pamiatky v Prahe
Kategória:Gotické kostoly v Česku
Kategória:Praha 1
Praha
Poggio Imperiale

**Poggio Imperiale** je obec v južnom Taliansku v provincii Foggia, v regióne Apúlia. V roku 2009 tu na území s rozlohou  žilo 2 842 obyvateľov. 

## Polohopis
Poggio Imperiale leží 15 kilometrov severne od mesta San Severo a  severozápadne od Foggie. Obec je napojená na diaľnicu A14 a je vstupnou bránou do severnej časti polostrova Gargano, ktorú obsluhuje štátna cesta 693 začínajúca práve pri Poggio Imperiale.

Kategória:Obce v Taliansku
Vico del Gargano

**Vico del Gargano** je obec v južnom Taliansku v provincii Foggia, v regióne Apúlia. V roku 2009 tu na území s rozlohou  žilo 7 988 obyvateľov. 

## Polohopis
Vico del Gargano leží v západnej časti polostrova Gargano vzdialená asi 5 kilometrov od pobrežia. Neďaleko obce sa nachádza štátna cesta 693, ktorá plní funkciu hlavnej prístupovej cesty k prímorským letoviskám na polostrove. Najbližšími obcami sú 7 km vzdialené Peschici a obec Ischitella vzdialená asi 5 km.

## Partnerské obce
* Senones
* Jettingen
* Marchin
* Vernio

## Galéria

Súbor:Torre preposti.jpg|Historické centrum
Súbor:San Menaio e la Piana di Calenella.jpg|Okolité pláže
Súbor:Vicodelgargano flickr01.jpg|Pohľad na more
Súbor:Vico Panorama.jpg|Historické centrum


## Iné projekty

Kategória:Obce v Taliansku
Reggio Emilia

**Reggio Emilia** je mesto na severe Talianska v regióne Emilia-Romagna. Má približne 170 000 obyvateľov a je administratívnym centrom provincie Reggio Emilia. Leží na južnom okraji Pádskej nížiny a je moderným priemyselným mestom s historickým centrom (Centro Storico).

## Dejiny
Mesto vzniklo v roku 183 pred Kr. na trase rímskej cesty Via Aemilia počas jej výstavby. 

## Partnerské mestá

## Osobnosti mesta
* Lodovico Ariosto - renesančný spisovateľ

## Referencie

## Iné projekty

Kategória:Mestá v regióne Emilia-Romagna
São Paulo (štát)

**São Paulo** je najľudnatejší a ekonomicky najdôležitejší brazílsky spolkový štát. Jeho hlavné mesto sa tiež volá São Paulo. Spolkový štát São Paulo hraničí s brazílskymi spolkovými štátmi Matto Grosso do Sul, Minas Gerais, Rio de Janeiro a Paraná a leží na pobreží Atlantického oceánu. 

Rozloha spolkového štátu São Paulo je 248 808 km², čo predstavuje 3% rozlohy Brazílie. V roku 2007 mal štát São Paulo necelých 40 miliónov obyvateľov, čo predstavuje okolo 22% populácie Brazílie. Hustota zaľudnenia je 160,5 obyvateľov/km². 

Hlavné mesto štátu São Paulo má približne 10 miliónov obyvateľov. V metropolitnej oblasti mesta sú ďalšie mestá s viac než miliónom obyvateľov, ako napr Guarulhos, São Bernardo do Campo a Campinas a žije v nej 19 miliónov obyvateľov. 

35 až 40% priemyselnej produkcie Brazílie pochádza zo São Paula. Je tu automobilový priemysel, textilný priemysel, strojárstvo, chemický a potravinársky priemysel. Metropola štátu São Paulo je finančné a obchodné centrum Brazílie. Štát spotrebováva tretinu elektrickej energie vyrobenej v Brazílii. V spolkovom štáte São Paulo na pobreží Atlantického oceánu je najdôležitejšie brazílsky zámorský prístav Santos.

## Iné projekty

## Zdroj


Kategória:Štáty v Brazílii
Kostol Všetkých svätých (Pražský hrad)

thumb|upright=1.0| Kostol Všetkých svätých, Pražský hrad

**Kostol Všetkých svätých** je kostol na Pražskom hrade priliehajúci k východnej stene starého paláca a nadväzujúci na Vladislavskú sálu. Jeho gotické presbytérium je výraznou časťou hradnej panorámy.

## Historie
Kostol Všetkých svätých stojí na mieste staršej palácovej kaplnky z 12. storočia prestavanej v rokoch 1263 – 1264. V roku 1339 Karol IV. ešte ako moravský markgróf pri nej založil kolegiátnu kapitulu. Súčasný kostol bol postavený niekedy medzi rokmi 1356 až 1383 podľa plánov Petra Parlera, a to ako dvojposchodová jednoloďová gotická stavba podľa vzoru parížskej Sainte Chapelle. Podľa kronikára Václava Hájeka bola bohato sochársky vyzdobená, vo vnútri vyložená polodrahokamami a v oknách farebnými vitrážami. Kostol bol ťažko poškodený pri veľkom požiari hradu v roku 1541, kedy z neho zostali len obvodové múry. Zvyšky pôvodných okenných kružieb sa zachovali v podkroví kostola. Oprava, pri ktorej bola znížená klenba a pristavaná loď, takže sa stavba spojila s palácom, bola dokončená v roku 1580 na náklady Alžbety, dcéry cisára Maximiliána II., ktorá pravdepodobne venovala i oltárový obraz. V roku 1588 sem boli prenesené ostatky svätého Prokopa zo Sázavy a v roku 1598 vznikol prístup na kruchtu z Vladislavsej sály.

## Opis
Jednoloďový kostol sa skladá z gotického chóru a renesančnej lode s dvomi bočnými kaplnkami. Klenba je z roku 1580, náhrobok sv. Prokopa, pôvodne uprostred lode, bol presunutý k stene v roku 1768. Vnútorné zariadenie je barokové, z rokov 1732 a 1750, kruchta z roku 1732 je asi dielom K. I. Dienzenthofera. Barokový organ sem bol prenesený v roku 1969 z kostola v Skapcích.

## Pozri aj
* Peter Parler
* Vladislavská sála
* Zoznam pražských pamiatok

## Iné projekty

## Referencie

## Literatúra
* P. Vlček a kol., *Umělecké památky Prahy. Pražský hrad a Hradčany*. Praha: Academia 2000.

## Zdroj

Kategória:Kostoly v Prahe
Kategória:Gotické kostoly v Česku
Praha
Kategória:Kultúrne pamiatky v Prahe
Kategória:Praha 1
Kategória:Pražský hrad
This Afternoon

„**This Afternoon**“ je ôsmy singel kanadskej rockovej skupiny Nickelback z ich šiesteho štúdiového albumu *[[Dark Horse]]*, vydaného v roku 2008. Singel bol vydaný len v Spojených štátoch vo forme rádiového singlu a digital download. Bol vydaný dňa 23. marca 2010 a je posledným singlom z albumu. Autorom textu piesne je Chad Kroeger. Hudbu zložila celá skupina spoločne s producentom Robertom Langom.

## Zoznam skladieb

## Zostava
;Nickelback
* Chad Kroeger - spev, rytmická gitara, produkcia
* Ryan Peake - sólová gitara, sprievodný spev
* Mike Kroeger - basová gitara
* Daniel Adair - bicie, sprievodný spev

;Produkcia  

* Nahraný: marec - august 2008 v štúdiu Mountain View Studios (Abbotsford) Vancouver, Britská Kolumbia
* Produkcia: Robert Lange, Chad Kroeger, Joe Moi 
* Mix: Randy Staub v The Warehouse Studio vo Vancouveri
* Hudobný inžinier: Robert Lange oraz Joe Moi
* Asistent hudobného inžiniera: Zach Blackstone 
* Mastering: Ted Jensen v Sterling Sound
* Operátor v štúdiu: Bradley Kind
* Digitálna úprava: Olle Romo oraz Scott Cooke
* Fotografie: Chapman Baehler
* Návrh a realizácia obalu: Jeff Chenault & Eleven 07
* A&R : Ron Burman

;Ostatní
* Šéf štúdia: Jason Perry 
* Manažment: Bryan Coleman z Union Entertainment Group
* Myšlienka obalu: Nickelback
* Aranžovanie: Chad Kroeger, Ryan Peake, Mike Kroeger, Daniel Adair, Robert Lange
* Text piesne: Chad Kroeger
* Hudobné vydavateľstvo: Roadrunner, EMI

## Umiestnenie v rebríčkoch

## Referencie

Kategória:Single skupiny Nickelback
Kategória:Single z 2010
Kategória:Piesne skupiny Nickelback
Kategória:Piesne z 2010
Hesher

***Hesher*** je debutové EP kanadskej rockovej skupiny Nickelback. Bolo vydané v propagačnej forme vo februári roku 1996. Bolo nahrané v januári 1996 v štúdiu Crostown Studios vo Vancouveri spoločne s producentom Jeffom Boydom. Dnes je toto EP považované za vzácny exemplár. Väčšinou ho možno zakúpiť v on-line aukciách typu eBay, kde má vysokú cenu.

Všetky piesne boli napísané Chadom Kroegerom. Hovorí sa, že názov EP vznikol z často hovoreného spojenia medzi členmi skupiny „Hey sure“. EP sa predalo celosvetovo cez 10,000 kópií. Štyri piesne z EP boli znovu nahrané na ich ďalší album *[[Curb]]*.

## Zoznam skladieb

## Zostava
**Nickelback**
* Chad Kroeger – spev, rytmická gitara
* Ryan Peake – sólová gitara, sprievodný spev
* Mike Kroeger – basová gitara
* Brandon Kroeger – bicie

**Produkcia**

* Nahraný: Január 1996 v Crosstown Studios v Vancouveri
* Mix a mastering: Jeff Boyd v Crosstown Studios
* Hudobný producent: Nickelback, Jeff Boyd
* Fotografie: Chris Mair
* Aranžovanie: Chad Kroeger, Ryan Peake, Mike Kroeger, Brandon Kroeger, Jeff Boyd
* Texty piesní: Chad Kroeger
* Manažment: Amar Management 
* Manažér: Clyde Hill

## Referencie

## Externé odkazy
* Opis EP  (NEM)

Kategória:Hardrockové hudobné albumy
Kategória:EP z 1996
Kategória:Debutové albumy
Kategória:Albumy skupiny Nickelback
Grevena

**Grevena** (, ) je mesto v gréckej Macedónii. Žije tu približne 15 500 obyvateľov. Je to hlavné mesto rovnomenného okresu.

## Dejiny
Mesto Grevena bolo založené počas byzantského obdobia v 11. storočí. Osídlenie tu však existovalo už v skoršom období, v staroveku tu žili starovekí Macedónci. V 15. storočí mesto ovládli Turci. V tureckej dobe bolo mesto sídlom biskupa a dôležité stredisko gréckeho obchodu. Mesto sa rozšírilo a usadilo sa tu obyvateľstvo z okolitých oblastí. Časť gréckeho obyvateľstva prestúpila na islam, uchovali si však grécky jazyk.
V roku 1900 bulharský etnograf Vasil Kinčov uviedol, že mesto Grevena má 1 550 obyvateľov, z toho 700 Turkov (hlavne grécko hovoriacich), 600 Grékov, 150 Arumunov a 100 Cigánov. V roku 1923, už ako súčasť Grécka, sa aj tu odohrala grécko-turecká výmena obyvateľov a všetci moslimovia, vrátane grécko hovoriacich, boli presídlení do Turecka. Z Turecka sa tu usadili hlavne Pontskí Gréci. Neskôr sa v meste usadzovalo obyvateľstvo okolitých území.

Kategória:Mestá v Grécku
Šimon Abeles

**Šimon Abeles** (* 1681 - † 1693) bol kresťanský konvertita, zavraždený otcom Lazarom Abelesom a jeho priateľom Loeblom Kurzhandlom. Dôvodom bolo chlapcovo zanechanie židovskej viery a konvertovanie na katolícku vieru.
 
Tajne navštevoval jezuitov na pražskom Klementíne, čím ich presvedčil o svojej viere a našli mu azyl u konvertovaného Žida Franza Kafku.
Zhrozený otec syna našiel a vylákal ho späť domov. V domácom väzení stále odmietal otcovskú autoritu, a tak si ju otec chcel vydobyť násilím za pomoci priateľa Kurzhandla. Chlapca surovo tĺkli päsťami, škrtili a nakoniec mu zlomili väz. Telo v tajnosti preniesli na cintorín a zakopali. V pražskom gete sa veľmi rýchlo začali šíriť reči o záhadnej smrti a to donútilo otca ujsť aj s rodinou do Poľska. Pravdepodobne na sťažnosť jezuitov pražské miestodržiteľstvo zadržalo Lazara Abelesa a obvinilo ho z vraždy Šimona. Za prítomnosti pražských radných bolo telo exhumované a prítomný lekár potvrdil násilnú smrť. Lazar Abeles v cele spáchal samovraždu, obesil sa na modlitebných ramienkoch, čo sudcovia brali ako priznanie a nakázali katovi, aby vytrhol srdce, telo rozštvrtil a spálil. Spolupáchateľa Kurzhandla zatkli v Manětíne a taktiež odsúdili na trest smrti lámaním v kolese. Počas mučenia sa k činu priznal, oľutoval ho a konvertoval na katolícku vieru, čím si vyslúžil miesto na cintoríne.

Šimonovo telo bolo za prítomnosti tisícov Pražanov pochované v Týnskom chráme, blízko Tycha de Brahe či Jana Rokycany. Ozdobený zlatými a striebornými kvetmi bol asi prvým nepokrsteným Židom pochovaným v kresťanskom kostole.

Kategória:Narodenia v 1681
Kategória:Úmrtia v 1693
Revolver

[náhľad|6-ranový revolver ''Smith & Wesson Model 10'' používaný [Spojené štáty americké|americkou armádou už od prvej svetovej vojny ]]
**Revolver** je krátka ručná strelná palná zbraň s krátkou hlavňou, kde funkciu záveru, nábojovej komory a zásobníka plní bubienok. Bubnový zásobník má komory na 5 až 10 nábojov. Avšak obvykle majú revolvery kapacitu 6 nábojov.

Bubienkový zásobník nepoužívajú iba krátke zbrane, bol implementovaný aj do iných zbraní, napr. niektorých pušiek, granátometov a brokovníc. Vynálezcom prvého slávneho revolveru bol v roku 1836 Samuel Colt.

## Referencie

## Iné projekty

## Externé odkazy
* Ako to funguje - Revolvery
Anton Markoš

Doc. RNDr. **Anton Markoš**, CSc. (* 20. marec 1949, Kremnica) je český teoretický biológ. Jeho manželkou je biologička Fatima Cvrčková.

## Dielo
* Povstávání živého tvaru (1997)
* Tajemství hladiny - hermeneutika živého (2000)
* Berušky, andělé a stroje (2004, spolu s Jozefom Kelemenom) 
* Život čmelákův: koláž o pobývání v různých světech (2005, spolu s Tomášom Daňkom).
* Co je nového v biologii (2015)
* Znaky a významy v evoluci (2015)

Kategória:Českí biológovia
Kategória:České osobnosti slovenského pôvodu
Kategória:Osobnosti z Kremnice
Maratón (mesto)

**Maratón** alebo **Marathón** (, ) je mesto v Grécku, v kraji Atika, asi 40 km od Atén. Žije tu okolo 9 000 obyvateľov.

## História
Mesto bolo v staroveku osídlené gréckym kmeňom Iónov a patrilo medzi významné grécke mestá. Meno dostalo podľa miestneho hrdinu Marathosa. Bolo však založené mýtickým atickým hrdinom Xuthosom.

Maratón je známy Bitkou pri Maratóne (490 pred Kr.), kde Aténčania spoločne s obyvateľmi mesta Plataje pod velením Miltiada porazili perzskú armádu na čele s kráľom Dareiom I. Víťazstvo potom podľa poveste Aténčanom zvestoval Feidippides, ktorý utekal do Atén a potom do Sparty. Na počesť tohto činu je pomenovaný maratónsky beh.

V rímskom a byzantskom období nebol Maratón dôležité mesto a po barbarských vpádoch z neho ostala malá dedina. V 15. stor. Atiku ovládli Turci. Ešte predtým sa v Atike – aj v Maratóne – usadili Arvaniti, kresťanskí Albánci. V 18. storočí sa v Maratóne usadili grécki pastieri Sarakacani z kraja Eurytania.

V 19. storočí po oslobodení Grécka spod tureckej nadvlády žilo v Maratóne iba okolo 500 obyvateľov. Boli to grécki Sarakacani a albanofónni Arvaniti, ktorí sa však považovali za Grékov.

Začiatkom 20. storočia Maratón osídlili Gréci z Tesálie, po Grécko-tureckej výmene obyvateľov v roku 1923 sa tu usadilo aj niekoľko Maloázijských Grékov. Okolité dediny (okrem Nea Makri) sú osídlené hlavne Arvanitmi.

Kategória:Mestá v Grécku
Nemegtosaurus

**Nemegtosaurus** („jašter z (údolia) Nemegtu“) bol rod sauropóda zo skupiny Titanosauria, objaveného poľskými paleontológmi v mongolskej púšti Gobi. Rodové meno je odvodené od údolia Nemegt, kde bol vo vrchnokriedových vrstvách objavený. Je možné, že jeho lebka bola dlhá a štíhla; tvar zubov najskôr zodpovedal kolíkom, podobne ako u väčšine sauropódov. Príbuzným rodom bol zrejme Quaesitosaurus. Jediný druh je **Nemegtosaurus mongoliensis.**

V roku 1977 bol čínskym paleontológom Dongom Zhimingom opísaný ďalší druh *N. pachi*, ten je však v súčasnej dobe klasifikovaný ako *[[nomen dubium]]*.

## Iné projekty

Kategória:Kriedové dinosaury
Kategória:Dinosaury z Ázie
Kategória:Titanosauria
Neuquensaurus

**Neuquensaurus** bol rod sauropóda, žijúceho v období vrchnej kriedy (asi pred 71 miliónmi rokov) na území dnešnej Argentíny a Uruguaja. Niektorí paleontológovia ho stotožňujú s rodom Saltasaurus. Opísaný je podľa chvostových stavcov a kostí končatín. Typový a jediný druh **Neuquensaurus australis**.

## Referencie

Kategória:Kriedové dinosaury
Kategória:Dinosaury z Južnej Ameriky
Kategória:Titanosauria
Where?

„**Where?**“ je skladba kanadskej rockovej skupiny Nickelback pochádzajúca z ich debutového EP *[[Hesher]]* vydaného nezávisle vo februári 1996. Skladba bola použitá aj v ich ďalšom albume *[[Curb]]*, ktorý bol vydaný 3. marca 1996 v Kanade. V ňom bol umiestnený na piatom mieste.

## Zostava
;Nickelback
* Chad Kroeger – spev, rytmická gitara
* Ryan Peake – sólová gitara, sprievodný spev
* Mike Kroeger – basová gitara
* Brandon Kroeger – bicie

;Produkcia 
* Nahraný: január 1996 v Crosstown Studios vo Vancouveri
* Mix a mastering: Jeff Boyd v Crosstown Studios
* Hudobný producent: Nickelback, Jeff Boyd
* Fotografie: Chris Mair
* Aranžovanie: Chad Kroeger, Ryan Peake, Mike Kroeger, Brandon Kroeger
* Text piesne: Chad Kroeger
* Manažment: Amar Management 
* Manažér: Clyde Hill

## Referencie

Kategória:Piesne z 1996
Kategória:Piesne skupiny Nickelback
Sfumato

náhľad|Detail tváre Mony Lisy ukazuje techniku ''sfumato'', vidno ju najmä pri tieňovaní očí.

**Sfumato** je maliarska technika Leonarda da Vinci (obdobie renesancie). Ide o prekrývanie prechodov medzi svetlom a tieňom takzvanou *šerosvitou* maľbou. Najvýraznejšie je túto techniku vidieť na dielach Madona v skalách, Mona Lisa a Dáma s hranostajom.

## Iné projekty

Kategória:Maliarstvo
Throw Yourself Away

„**Throw Yourself Away**“ je skladba kanadskej rockovej skupiny Nickelback z ich štvrtého štúdiového albumu *[[The Long Road]]* vydaného v septembri 2003. Autorom textu piesne je spevák skupiny Chad Kroeger a hudbu zložila celá skupina. Skladba je založená na pomalom, ťažkom metalovom riffe, a obsahuje krátke gitarové sólo. Skladba „Throw Yourself Away“ je jednou z najtvrdších piesní albumu. V roku 2004 bola skladba použitá v tribute albume **' venovanému skupine Nickelback. Skladba bola zahraná v klasickej forme s použitím nástrojov ako [[husle]] alebo [[kontrabas]]. Skladba nebola nikdy zahraná na koncerte.

== Zostava ==
**Nickelback**
* [[Chad Kroeger]] – [[spev]], [[rytmická gitara]], [[produkcia]]
* [[Ryan Peake]] – [[sólová gitara]], [[sprievodný spev]]
* [[Mike Kroeger]] – [[basová gitara]]
* [[Ryan Vikedal]] – [[bicie]]

**Produkcia** 

* Nahraný: [[Apríl]] - [[August]] [[2003]] v štúdiu Green House Studios ([[Burnaby]]) a v Mountain View Studios ([[Abbotsford]]) vo [[Vancouver]]i
* [[Hudobný producent]]: [[Chad Kroeger]], Joe Moi
* [[Mixovanie hudby|Mix]]: Randy Staub v The Warehouse Studios vo [[Vancouver]]i 
* Asistent zvukového inžiniera: Zach Blackstone
* [[Mastering]]: George Marino v Sterling Sound 
* Koordinátor prác na albume: Kevin “Chief” Zaruk 
* [[Aranžovanie]]: Chad Kroeger, Ryan Peake, Mike Kroeger, Ryan Vikedal
* Text piesne: Chad Kroeger

**Iní'''
* Manažment: Bryan Coleman z Union Entertainment Group
* Myšlienka krytu: Nickelback
* Hudobné vydavateľstvo: Roadrunner Records

## Referencie

## Externé odkkazy
* Text piesne

Kategória:Piesne z 2003
Kategória:Piesne skupiny Nickelback
Dopyt (query)

**Dopyt** (nespisovne *dotaz*; angl. *query*) je presná žiadosť vyhľadania informácií z databáz a informačných systémov. Klient databázového servera (program alebo osoba) posiela na server dopyt, na ktorý server odpovedá a posiela požadované dáta (výsledok dopytu). Dopyt môže slúžiť na výber, mazanie, pridávanie alebo zmenu dát.

Príklad jazyka, ktorý je založený na dopytoch, je SQL. Menej známe sú QBE alebo XQuery.

Príklad dopytu v jazyku SQL:

```sql
SELECT meno, priezvisko
FROM Osoba
```

Kategória:Databázy
Tribute album

**Tribute album** je album nahraný na počesť nejakému hudobníkovi. Skladá sa z coververzií piesní od tohto hudobníka nahraných inými hudobníkmi.

Príklady tribute albumov sú *[[Hey Jimi]]* s piesňami Jimiho Hendrixa, *[[Encomium]]* s piesňami od Led Zeppelin a iné.

## Pozri aj
* Tribute skupina
* Coververzia

Kategória:Hudobné albumy
Teodor Koriatovič

**Teodor Koriatovič** (* 1331† 1414) bol knieža Podolia (v tom čase v Litve). Jeho titul znel: Theodorus Koriatovich, Dei gracia dux de Munkach.

## Život
Pochádzal z litovského rodu veľkokniežaťa Gedymina. V roku 1393 bol však prinútený opustiť svoje kniežatstvo v Podolí a nájsť si nový domov v Uhorsku. Žigmund, kráľ Uhorska (1387 – 1437) ho prijal veľmi ochotne a hneď mu daroval Mukačevské panstvo. Teodor na ňom vládol až do svojej smrti, teda do roku 1414. Veľmi sa pričinil o Mukačevský monastier. Jeho ľudia sa usídlili v redšie osídlených častiach severovýchodného Slovenska a Zakarpatskej Ukrajiny, ba aj v južnom Zemplíne. Novousadlíci, ktorí prišli s ním, založili vyše 300 osád. Koriatovič bránil Rusínov pred uhorskou šľachtou. Na Zemplíne dal raziť drobné strieborné mince s cyrilským písmom.

Podľa historika Joannika Baziloviča mal veľký význam pre Uhorsko a uhorských kresťanov byzantského obradu. Kedysi bol obyčaj, že silnejší a bohatší šľachtic sa snažil založiť pri svojom panstve monastier, aby sa za neho mnísi modlili. On sa staral o svetské veci – organizáciu panstva a podobne, v monastieri sa zatiaľ modlili za jeho dušu. Meno Teodora Koriatoviča sa dáva do súvisu s monastierom na Černečej hore pri Mukačeve ako aj so zriadením Mukačevskej eparchie.

Teodor Koriatovič zomrel v roku 1414. Po ňom držala hrad Palanok v Mukačeve do svojej smrti jeho vdova Valja.

## Referencie

Kategória:Narodenia v 1331
Kategória:Úmrtia v 1414
Kategória:Kniežatá
Kategória:Gediminovci
Someday: The String Quartet Tribute to Nickelback

***Someday: The String Quartet Tribute to Nickelback*** je tribute album od The String Quartet Tribute vydaný v roku 2004.

## Charakteristika albumu
Album bol nahraný v roku 2003 niekoľkými rôznymi sláčikovými kvartetami. Album je venovaný kanadskej rockovej skupine Nickelback. Na albume je 11 skladieb z repertoáru skupiny, a 1 skladba zložená kvartetom, ale inšpirovaná skupinou Nickelback. Album bol vydaný pod vydavateľstvom Vitamin Records, ktorého vlastníkom je David Haerle. Producentom albumu bol David Davidson. Piesne skupiny boli nahrané v klasickej forme použitím nástrojov ako husle či kontrabas. Album sa na trhu objavil dňa 17. februára 2004.

The String Quartet Tribute je séria coververzií albumov vydaných cez Vitamin Records. Celkovo už bolo vydaných 232 albumov. Okrem skupiny Nickelback sa v sérii objavil rad umelcov ako Aerosmith, Black Sabbath, Bob Dylan, The Cure, Disturbed, Foo Fighters, Guns N’ Roses, Iron Maiden či Metallica.

## Zoznam skladieb
# How You Remind Me (tex. Ch. Kroeger - hud. Ch. Kroeger, R.Peake, M.Kroeger, R.Vikedal) - 3.45
# Good Times Gone  (tex. Ch. Kroeger - hud. Ch. Kroeger, R.Peake, M.Kroeger, R.Vikedal) - 5.29
# Do This Anymore  (tex. Ch. Kroeger - hud. Ch. Kroeger, R.Peake, M.Kroeger, R.Vikedal) - 4.01
# Never Again  (tex. Ch. Kroeger - hud. Ch. Kroeger, R.Peake, M.Kroeger, R.Vikedal) - 4.22
# See You at the Show  (tex. Ch. Kroeger - hud. Ch. Kroeger, R.Peake, M.Kroeger, R.Vikedal) - 4.08
# Someday (tex. Ch. Kroeger, R.Peake, M.Kroeger - hud. Ch. Kroeger, R.Peake, M.Kroeger, R.Vikedal) - 3.26
# Breathe  (tex. Ch. Kroeger - hud. Ch. Kroeger, R.Peake, M.Kroeger, R.Vikedal) - 4.00
# Leader of Men  (tex. Ch. Kroeger - hud. Ch. Kroeger, R.Peake, M.Kroeger, R.Vikedal) - 3.41
# Throw Yourself Away  (tex. Ch. Kroeger - hud. Ch. Kroeger, R.Peake, M.Kroeger, R.Vikedal) - 3.58
# Too Bad  (tex. Ch. Kroeger - hud. Ch. Kroeger, R.Peake, M.Kroeger, R.Vikedal) - 4.00
# Woke Up This Morning (Bonus Track)  (tex. Ch. Kroeger - hud. Ch. Kroeger, R.Peake, M.Kroeger, R.Vikedal) - 3.53
# A Dark Day (Original Composition Inspired by Nickelback) (The String Quartet Tribute) - 4.47

## Produkcia
* The String Quartet Tribute - nahranie, aranžovanie
* Skladateľ: Todd Mark Rubenstein
* Texty piesní: Chad Kroeger
* Originálne aranžovanie: Chad Kroeger, Ryan Peake, Mike Kroeger, Ryan Vikedal
* Hudobný producent: David Davidson
* Hudobné vydavateľstvo: Vitamin Records

Kategória:Nickelback
Kategória:Tribute albumy
Kategória:Hudobné albumy z 2004